laion/Wikipedia-Exotic huggingface dataset:
Michael Burton

Michael Jay Burton (sündinud 3. juulil 1947 Des Moines) on endine Ameerika Ühendriikide ujuja, kolmekordne olümpiavõitja ja endine maailmarekordi omanik kahel vabaujumise distantsil. Kaheksanda klassi õpilasena sai ta koos sõbraga jalgrattaga sõites löögi mööbliveokilt. Varem armastas ta mängida jalgpalli ja korvpalli, kuid selle õnnetuse tagajärjel tekkinud vigastused sundisid teda kontaktspordist loobuma ja jätsid ujumise ühena vähestest treenimisvõimalustest. Burton on lõpetanud El Camino keskkooli. Ta tuli kümme korda harrastussportlaste liidu meistriks ja Los Angeleses asuvas California ülikoolis õppides viis korda NCAA meistriks. Burton oli ka neljakordne Pac-10 meister, ta aitas 1970. aastal tulla Bruinsil Pac-10 meistriks. Ta paigutati UCLA sportlaste kuulsuste halli kui tegelaskogu liige. Jaapanis Tokyos 1967. aastal toimunud universiaadil võitis ta kuldmedali 1500 meetri vabaltujumises, edestades venelast Semjon Belits-Geimanit. Burton võitis Mehhikos 1968. aasta suveolümpiamängudel individuaalaladel kaks kuldmedalit: 400 meetri ja 1500 meetri vabaujumises. 1972. aasta suveolümpiamängudel Münchenis Saksamaal sai temast ainus ameeriklane, kes on korranud 1500 meetri vabaujumises kuldmedalivõitu, ning ta püstitas selle käigus ka maailmarekordi. 1972. aasta kevadel diagnoositi Burtonil vitamiinipuudus ja enne USA olümpiakatsevõistlusi polnud veel olümpiavõistkond moodustatud. Olümpiakatsevõistlused toimusid Chicagos, Burtonil ei õnnestunud olümpiavõistkonda 400 vabaujumises ja 200 liblikujumises sisse saada. Katsete viimase päeval suutis ta kaheksandana finišeerida 1500 m vabaujumise finaali. Burton suudab meeskonda pääsemiseks lõpetada kolmandana (sel ajal võis riiki ujumises esindada kuni kolm sportlast ala kohta). Müncheni mängudel üritas Burton kiiresti startida ja edestas alguses Austraalia ujuja Graham Windeatti, kuid too võttis õige pea eduseisu endale. Lõpuks edestas Burton finišis kehapikkusega Windeatti, lüües Rick DeMonti maailmarekordi ning võitis kuldmedali nii individuaalses kui ka võistkondlikus arvestuses. Tema ajaloolist 1500 m olümpiavõidu kordamist Münchenis varjutasid Mark Spitzi esinemine neil mängudel ja päev pärast tema võitu toimunud terrorirünnak olümpiakülale. Burton juhendas Montana osariigis Billingsis asuvat Seahawksi kohaliku YMCA-id kuni 2007. aastani. Ka tema tütar Loni on edukas ujuja. Ta on üks kahest ujujast, kes on individuaalvõistluses tulnud 12 korda NCAA meistriks. 1977. aastal valiti ta Rahvusvahelisse Ujumise Kuulsuste Halli (International Swimming Hall of Fame). Michael Burton veebisaidil Olympedia (inglise) Michael Burton International Swimming Hall of Fame'i kodulehel Michael Burton UCLA kodulehel
Baaslaev

Baaslaev (ka ujuvbaas või emalaev) on avamerel tegutsevaid püügiekspeditsioone teenindav laev. Baaslaevad varustavad püügilaevu kütuse, proviandi, vee, püüniste, vajadusel ka olme- ja meditsiiniteenustega, ning võtavad neilt vastu saagi. Baaslaevadel asuvad külmutusseadmed ja hoiuruumid, sageli ka seadmed saagi töötlemiseks kas fileeks, konservideks või kalajahuks. Baaslaeval võib asuda ka kalaluurekopter. Laevaperes on tavaliselt 100–650 inimest. Eesti lipu all sõitnud baaslaevadest olid tuntumad sama tüüpi Fryderyk Chopin ja Stanisław Moniuszko. Üks suurimaid baaslaevu maailmas oli 224,5 meetri pikkune (kogumahutavusega 28 163) Vostok.
Motšo keel

Motšo keel on Mehhikos kõneldav maaja keel, mis kuulub läänemaaja rühma. Motšo keel on kriitiliselt ohustatud – 2011. aastal oskas seda rääkida alla 30 inimese (kõik kõrges eas) Chiapase osariigi kahes külas (Tuzantánis ja Motozintlas). Teistel andmetel oli kõnelejaid 110. http://endangeredlanguages.com/lang/141 https://www.ethnologue.com/language/mhc https://elar.soas.ac.uk/Collection/MPI1079685
Geoffrey Kondogbia

Geoffrey Edwin Kondogbia (sündinud 15. veebruaril 1993 Nemours'is) on Prantsusmaal sündinud Kesk-Aafrika Vabariigi jalgpallur, kes mängib kaitsva poolkaitsjana Prantsuse kõrgliiga klubis Marseille Olympique ja Kesk-Aafrika Vabariigi jalgpallikoondises. Ta alustas klubikarjääri Prantsusmaa klubis RC Lens, millega liitus 2004. aastal. 2010. aasta novembris debüteeris ta klubi põhimeeskonnas Prantsusmaa kõrgliigas. Aastatel 2012–2013 mängis ta Hispaania kõrgliiga klubis Sevilla, 2013–2015 Prantsusmaa kõrgliiga klubis Monaco ja 2015–2017 Itaalia kõrgliiga klubis Milano Internazionale. 2017. aasta augustis suundus ta Milano Internazionalest laenule Hispaania kõrgliiga klubisse Valencia. 2018. aasta mais sõlmis ta klubiga püsilepingu. 2020. aasta novembris sõlmis Kondogbia nelja-aastase lepingu Madridi Atléticoga. 2023. aasta suvel liitus ta 8 miljoni euro eest Marseille Olympique'iga. Kondogbia kuulus Prantsusmaa noortekoondistesse ja pidas aastatel 2013–2015 viis mängu Prantsusmaa jalgpallikoondises. 2013. aastal tuli ta Prantsusmaa kuni 20-aastaste koondisega juunioride maailmameistriks. Seejärel otsustas ta hakata koondises esindama oma päritolumaad Kesk-Aafrika Vabariiki. Kesk-Aafrika Vabariigi koondises tegi ta debüüdi 12. oktoobril 2018 Aafrika rahvaste karikavõistluste valikmängus Elevandiluuranniku vastu. Koondisekarjääri esimese värava lõi ta 18. novembril 2018 mängus Rwanda vastu. Tema vanem vend Evans Kondogbia on samuti jalgpallur. Valencia Copa del Rey: 2018–19  Geoffrey Kondogbia – pildid, videod ja helifailid Wikimedia Commonsis
Stanisław Moniuszko (laev)

Stanisław Moniuszko oli Eesti Kalatööstuse Pionersk-tüüpi kalapüügibaaslaev, Fryderyk Chopini sõsarlaev. Laev on nime saanud Poola helilooja Stanisław Moniuszko järgi. Laev valmis 1966. aastal Gdanskis ning töötas kalavastuvõtu ja töötlemisbaasina Atlandi ookeani põhja-, kesk- ja lõunaosa püügipiirkondades.
Otsene fort

Otsene fort (hollandi keeles Fort Ronduit) on fort Hollandi keskosas Põhja-Hollandi provintsis Gooise Mereni vallas Naardeni linnast põhjas. Fort asub Naardeni kindlusest põhja pool ning Amsterdamist läände minevast riigi ühest põhimaanteest (A1) umbes 200 meetrit lõuna pool. Üle maantee põhja suunas on IJsselmeeri lõunapoolne osa Gooimeer. Naardeni kindluslinnast põhja pool oli juba 1747. aastal reduut, mis 1786. aastal ühendati retranšmendiga linna põhikindlusvööndiga. Nende eesmärk oli kaitsta Naardeni kindlust põhja poolt Zuiderzeelt (tänapäeval IJsselmeer) ja tammiteedelt lähtuva vaenlase rünnaku eest ning Muideni kindlust idapoolse vaenlase rünnaku eest. 1815. aastal rajama hakatud Uus Hollandi Veeliin hõlmas ka nimetatud kindlustised. Aastatel 1873–1875 ehitati nende asemele uus fort, mille põhiosad olid kasemateeritud tellisehitised. Aastatel 1914–1918 oli fort lahinguvalmis, ehkki Holland jäi lõpuks Esimeses maailmasõjas neutraalseks. Hollandil oli 1930. aastatel kava teha võimaliku Saksamaa sissetungi puhul réduit umbkaudu Lõuna-Hollandi, Põhja-Hollandi keskosa ja Utrechti provintsi alale. Ka Otsese fordi ehitisi tugevdati ja täiendati ning sellest itta ehitati tankitõkkeid. Tänapäeval on fort endiselt Hollandi kaitsejõudude käsutuses. Seda on oluliselt rekonstrueeritud aastatel 1986 ja 2019. Alates 11. jaanuarist 2013 on Otsene fort arvatud Hollandi kultuurimälestise nr 531378 koosseisu. Punker nr 599 on alates 17. augustist 2011 objekti "Uue Hollandi veeliini" koosseisus UNESCO maailmapärandi nimistu objekti kandidaat. Mälestis nr 531378 "NHW-Fort Ronduit". Hollandi keeles. Vaadatud 22. september 2019 Nieuwe Hollandse Waterlinie (Uus Hollandi veeliin), maailmapärandi objekti kandidaat nr 5631. UNESCO maailmapärandi koduleht. Inglise keeles. Vaadatud 28. juuni 2019 "Fort Ronduit". Hollandi keeles
Mouctar Diakhaby

Mouctar Diakhaby (sündinud 19. detsembril 1996 Vendôme'is) on Prantsusmaal sündinud Guinea jalgpallur, kes mängib kaitsjana Hispaania kõrgliigaklubis Valencia ja Guinea jalgpallikoondises. Diakhaby sündis Prantsusmaal Guinea päritolu vanemate perekonnas. Ta alustas klubikarjääri Prantsusmaa klubis Lyoni Olympique, millega liitus 2013. aastal. Klubi põhimeeskonnas debüteeris ta Prantsusmaa kõrgliigas 2016. aasta septembris. Esimese värava klubi meeskonnas lõi ta 30. novembril 2016 mängus Nantesi vastu. 2018. aasta juunis sõlmis ta viieaastase lepingu Valenciaga. Aastatel 2014–2018 mängis Diakhaby Prantsusmaa noortekoondistes. Guinea jalgpallikoondises debüteeris ta 5. juunil 2022 Aafrika rahvaste karikavõistluste valikmängus Egiptuse vastu. Valencia Copa del Rey: 2018–19 https://www.transfermarkt.com/mouctar-diakhaby/nationalmannschaft/spieler/346289 (vaadatud 15.6.2023)
Deniss Tšerõšev

Deniss Dmitrijevitš Tšerõšev (vene keeles Денис Дмитриевич Черышев; sündinud 26. detsembril 1990 Nižni Novgorodis) on Venemaa jalgpallur, kes mängib äärepoolkaitsjana Hispaania kõrgliiga klubis Valencia ja Venemaa jalgpallikoondises. Ta on kogu klubikarjääri mänginud Hispaania klubides. Ta alustas klubikarjääri Madridi Realis, mille noorteakadeemiaga liitus ta 2002. aastal. Aastatel 2009–2013 mängis ta Madridi Reali reservmeeskonnas Hispaania tugevuselt kolmandas liiga ja esiliigas. Hooajal 2013–14 mängis ta Madridi Realist laenul Hispaania kõrgliiga klubis Sevilla, 2014–15 Villarrealis ja hooaja 2015–16 teises pooles Valencias. Hispaania kõrgliigas pääses ta Madridi Reali meeskonnas väljakule kahes kohtumises hooajal 2015–16. 2016. aasta juunis naasis ta Villarreali, kellega sõlmis püsilepingu. 2018. aasta augustis suundus ta tagasi laenule Valenciasse, kellega sõlmis 2019. aasta juunis püsilepingu. Venemaa jalgpallikoondises debüteeris Tšerõšev 2012. aasta novembris sõprusmängus USA vastu. Koondisekarjääri esimesed kaks väravat lõi ta 2018. aasta maailmameistrivõistluste esimeses alagrupimängus Saudi Araabia vastu. Kokku lõi ta neil maailmameistrivõistlustel neli väravat, kolmanda teises alagrupimängus Egiptuse vastu ja neljanda veerandfinaalis Horvaatia vastu. Tema isa Dmitri Tšerõšev on jalgpallitreener ja samuti endine Venemaa koondislane. Real Madrid Castilla Segunda División B: 2011–12 Real Madrid UEFA Meistrite Liiga: 2015–16 Sevilla UEFA Euroopa Liiga: 2013–14 Valencia Copa del Rey: 2018–19  Deniss Tšerõšev – pildid, videod ja helifailid Wikimedia Commonsis
Szubin

Szubin (saksa keeles Schubin, 1941–1945 Altburgund) on linn Poolas Kujawy-Pomorze vojevoodkonnas Nakło maakonnas, Szubini valla halduskeskus. Szubinit on esmamainitud 1365. aastal, linnaõigused sai enne 1458. aastal. Esimese Poola jagamise tagajärjel sattus 1772. aastal Preisi kuningriigi võimu alla, tagasi Poola koosseisu läks 1919. aastal. https://bdl.stat.gov.pl/api/v1/data/localities/by-unit/040416710054-0929612?var-id=1639616&format=jsonapi, vaadatud 3.10.2022. Szubin Encyklopedia PWN
Allan Nyom

Allan-Roméo Nyom (sündinud 10. mail 1988 Neuilly-sur-Seine'is) on Prantsusmaal sündinud Kameruni jalgpallur, kes mängib paremkaitsjana Hispaania kõrgliiga klubis Getafe ja Kameruni jalgpallikoondises. Ta alustas klubikarjääri 2008. aastal Prantsusmaa klubis Arles-Avignon. Alates 2009. aastast mängis ta Hispaania klubis Granada. Alates hooajast 2011–12 mängis ta klubiga Hispaania kõrgliigas. Hooajal 2015–2016 mängis ta Inglismaa kõrgliiga klubis Watford ja 2016–2018 kaks hooaega West Bromwich Albionis. Hooajal 2018–2019 mängis ta West Bromwich Albionist laenul Hispaania kõrgliiga klubis CD Leganés. 2019. aasta juulis sõlmis ta kaheaastase lepingu Getafega. Kameruni jalgpallikoondises tegi Nyom debüüdi 11. novembril 2011 sõprusmängus Sudaani vastu. Ta kuulus Kameruni koondisse 2014. aasta maailmameistrivõistlustel. Granada Segunda División B: 2009–10  Allan Nyom – pildid, videod ja helifailid Wikimedia Commonsis
Columbia maakond

Columbia maakond on mitmes Ameerika Ühendriikide osariigis. Columbia maakond (Arkansas) Columbia maakond (Florida) Columbia maakond (Georgia) Columbia maakond (New York) Columbia maakond (Oregon) Columbia maakond (Pennsylvania) Columbia maakond (Washington) Columbia maakond (Wisconsin)
Crawfordi maakond

Crawfordi maakond on mitmes Ameerika Ühendriikide osariigis. Crawfordi maakond (Arkansas) Crawfordi maakond (Georgia) Crawfordi maakond (Illinois) Crawfordi maakond (Indiana) Crawfordi maakond (Iowa) Crawfordi maakond (Kansas) Crawfordi maakond (Michigan) Crawfordi maakond (Missouri) Crawfordi maakond (Ohio) Crawfordi maakond (Pennsylvania) Crawfordi maakond (Wisconsin)
Jorge Molina Vidal

Jorge Molina Vidal (sündinud 22. aprillil 1982 Alcoys) on Hispaania jalgpallur, kes mängib keskründajana Hispaania kõrgliiga klubis Granada. Ta alustas karjääri Hispaania madalamates liigades. Profidebüüdi tegi ta alles 25-aastaselt Polideportivo Ejidoga liitudes. Hooajal 2009–2010 mängis ta Hispaania esiliiga klubis Elche. Hooajal 2009–10 lõi ta liigas 26 väravat, millega oli liigas suurim väravakütt. Aastatel 2010–2016 mängis ta Real Betises, neli hooaega mängis ta klubiga Hispaania kõrgliigas. Ta lõi 180 liigamänguga Real Betise särgis 66 väravat. 2016. aasta juunis liitus ta Hispaania esiliigas mängiva Getafega. Hooajal 2016–17 lõi ta liigas 20 väravat, aidates klubil jõuda Hispaania kõrgliigasse. Hooajal 2018–19 tegi Molina oma parima hooaja Hispaania kõrgliigas, kui lõi 14 väravat. 31. augustil 2019 lõi ta värava mängus Deportivo Alavése vastu, saades 37 aasta ja 131 päeva vanuselt Getafe ajaloo vanimaks väravalööjaks Hispaania kõrgliigas. 2020. aasta augustis sõlmis ta kaheaastase lepingu Granadaga. 19. detsembril 2021 tegi ta 39-aastaselt mängus Mallorca vastu kübaratriki, saades kõige vanemaks, kes seda Hispaania kõrgliigas suutnud on.
Daviessi maakond

Daviessi maakond on mitmes Ameerika Ühendriikide osariigis. Daviessi maakond (Indiana) Daviessi maakond (Kentucky) Daviessi maakond (Missouri) Jo Daviessi maakond
Decaturi maakond

Decaturi maakond on mitmes Ameerika Ühendriikide osariigis. Decaturi maakond (Georgia) Decaturi maakond (Indiana) Decaturi maakond (Iowa) Decaturi maakond (Kansas) Decaturi maakond (Tennessee)
Edwardsi maakond

Edwardsi maakond on mitmes Ameerika Ühendriikide osariigis. Edwardsi maakond (Illinois) Edwardsi maakond (Kansas) Edwardsi maakond (Texas)
Fayette'i maakond

Fayette'i maakond on mitmes Ameerika Ühendriikide osariigis. Fayette'i maakond (Alabama) Fayette'i maakond (Georgia) Fayette'i maakond (Illinois) Fayette'i maakond (Indiana) Fayette'i maakond (Iowa) Fayette'i maakond (Kentucky) Fayette'i maakond (Lääne-Virginia) Fayette'i maakond (Ohio) Fayette'i maakond (Pennsylvania) Fayette'i maakond (Tennessee) Fayette'i maakond (Texas)
Floydi maakond

Floydi maakond on mitmes Ameerika Ühendriikide osariigis. Floydi maakond (Georgia) Floydi maakond (Indiana) Floydi maakond (Iowa) Floydi maakond (Kentucky) Floydi maakond (Texas) Floydi maakond (Virginia)
Greene'i maakond

Greene'i maakond on mitmes Ameerika Ühendriikide osariigis. Greene'i maakond (Alabama) Greene'i maakond (Arkansas) Greene'i maakond (Georgia) Greene'i maakond (Illinois) Greene'i maakond (Indiana) Greene'i maakond (Iowa) Greene'i maakond (Mississippi) Greene'i maakond (Missouri) Greene'i maakond (New Yorgi osariik) Greene'i maakond (Ohio) Greene'i maakond (Pennsylvania) Greene'i maakond (Põhja-Carolina) Greene'i maakond (Tennessee) Greene'i maakond (Virginia)
Grundy maakond

Grundy maakond on mitmes Ameerika Ühendriikide osariigis. Grundy maakond (Illinois) Grundy maakond (Iowa) Grundy maakond (Missouri) Grundy maakond (Tennessee)
Hancocki maakond

Hancocki maakond on mitmes Ameerika Ühendriikide osariigis. Hancocki maakond (Georgia) Hancocki maakond (Illinois) Hancocki maakond (Indiana) Hancocki maakond (Iowa) Hancocki maakond (Kentucky) Hancocki maakond (Lääne-Virginia) Hancocki maakond (Maine) Hancocki maakond (Mississippi) Hancocki maakond (Ohio) Hancocki maakond (Tennessee)
Harrisoni maakond

Harrisoni maakond on mitmes Ameerika Ühendriikide osariigis. Harrisoni maakond (Indiana) Harrisoni maakond (Iowa) Harrisoni maakond (Kentucky) Harrisoni maakond (Lääne-Virginia) Harrisoni maakond (Mississippi) Harrisoni maakond (Missouri) Harrisoni maakond (Ohio) Harrisoni maakond (Texas)
Sępólno Krajeńskie

Sępólno Krajeńskie (saksa keeles Zempelburg) on linn Poolas Kujawy-Pomorze vojevoodkonnas, Sępólno maakonna ja Sępólno Krajeńskie valla halduskeskus. Sępólno Krajeńskie asub Bydgoszczist umbes 50 km loodes. Sępólno Krajeńskie sai linnaõigused 1360. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi. https://bdl.stat.gov.pl/api/v1/data/localities/by-unit/040416813024-0929546?var-id=1639616&format=jsonapi, vaadatud 4.10.2022. Sępólno Krajeńskie Encyklopedia PWN
Henry maakond

Henry maakond on mitmes Ameerika Ühendriikide osariigis. Henry maakond (Alabama) Henry maakond (Georgia) Henry maakond (Illinois) Henry maakond (Indiana) Henry maakond (Iowa) Henry maakond (Kentucky) Henry maakond (Missouri) Henry maakond (Ohio) Henry maakond (Tennessee) Henry maakond (Virginia)
Houstoni maakond

Houstoni maakond on mitmes Ameerika Ühendriikide osariigis. Houstoni maakond (Alabama) Houstoni maakond (Georgia) Houstoni maakond (Minnesota) Houstoni maakond (Tennessee) Houstoni maakond (Texas)
Howardi maakond

Howardi maakond on mitmes Ameerika Ühendriikide osariigis. Howardi maakond (Arkansas) Howardi maakond (Indiana) Howardi maakond (Iowa) Howardi maakond (Maryland) Howardi maakond (Missouri) Howardi maakond (Nebraska) Howardi maakond (Texas)
Knoxi maakond

Knoxi maakond on mitmes Ameerika Ühendriikide osariigis. Knoxi maakond (Illinois) Knoxi maakond (Indiana) Knoxi maakond (Kentucky) Knoxi maakond (Maine) Knoxi maakond (Missouri) Knoxi maakond (Nebraska) Knoxi maakond (Ohio) Knoxi maakond (Tennessee) Knoxi maakond (Texas)
Lafayette'i maakond

Lafayette'i maakond on mitmes Ameerika Ühendriikide osariigis. Lafayette'i maakond (Arkansas) Lafayette'i maakond (Florida) Lafayette'i maakond (Mississippi) Lafayette'i maakond (Missouri) Lafayette'i maakond (Wisconsin)
Janikowo

Janikowo (saksa keeles Amsee) on linn Poolas Kujawy-Pomorze vojevoodkonnas Inowrocławi maakonnas, Janikowo valla halduskeskus. Janikowo asub Inowrocławist umbes 12 km lääneedelas. Janikowot on esmamainitud 1526. aastal, linnaõigused sai 1962. aastal. Janikowo Encyklopedia PWN
Barcin

Barcin (saksa keeles Bartschin, 1943–1945 Bartelstädt) on linn Poolas Kujawy-Pomorze vojevoodkonnas Żnini maakonnas, Barcini valla halduskeskus. Barcin asub Bydgoszczist 29 km lõunas ja Inowrocławist 23 km lääneloodes. Barcinit on esmamainitud 13. sajandi alguses, linnaõigused sai 1541. aastal. Barcin Encyklopedia PWN
Karvad

Karvad on valgust moodustunud kiud, mis kasvavad dermises asuvatest karvanääpsudest. Karvad on üks imetajate iseloomulikest tunnustest. Juuksed Karvastik Karvade eemaldamine Keratiin
Ahv

Ahvideks(adriana)nimetatakse teatud liike ja liikide rühmi esikloomaliste seltsis, eelkõige ahvilaadsete infraseltsis (Simiiformes). Poolahvilisi ja teisi esikloomaliste taksoneid ei nimetata ahvideks. Kladistiliselt on ka inimahvlased (sh inimene) ahvid, kuid ajalooliselt on neid ka ahvidest eristatud. laianinalised ahvid ("Uue Maailma ahvid", Platyrrhini) kitsaninalised ahvid ("Vana Maailma ahvid", Cercopithecidae)
Gniewkowo

Gniewkowo (saksa keeles Argenau) on linn Poolas Kujawy-Pomorze vojevoodkonnas Inowrocławi maakonnas, Gniewkowo valla halduskeskus. Gniewkowo asub Toruńist umbes 18 km edelas ja Inowrocławist ligikaudu 15 km kirdes. Gniewkowot on esmamainitud 1185. aastal, linnaõigused sai ajavahemikul 1267–1271. https://bdl.stat.gov.pl/api/v1/data/localities/by-unit/040416707034-0928937?var-id=1639616&format=jsonapi, vaadatud 3.10.2022. Gniewkowo Encyklopedia PWN
Taevas

Taevas on Maalt vaadeldav ja Maa pinnast kõrgemal asuv maailmaruumi osa, mis sisaldab atmosfääri, kosmose ning nendes leiduvad objektid ja nähtused. Nt: pilved. Taevavõlv Taevasfäär
The Scalpel

The Scalpel on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2015–2018 tarindatud 38 korrusega kõrghoone on 190 meetrit kõrge.  The Scalpel – pildid, videod ja helifailid Wikimedia Commonsis
Heron Tower

Heron Tower on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2007–2011 tarindatud 36 korrusega kõrghoone on 202 meetrit kõrge, millele lisandub antenni kõrgus (28 meetrit).  Heron Tower – pildid, videod ja helifailid Wikimedia Commonsis
One Blackfriars

One Blackfriars on büroopindadega hüpermodernne pilvelõhkuja, mis asub Ühendkuningriigi pealinna südalinna äärses linnajaos Bankside. Aastatel 2013–2018 tarindatud 52 korrusega kõrghoone on 163 meetrit kõrge.  One Blackfriars – pildid, videod ja helifailid Wikimedia Commonsis
Aleksander Kütt

Aleksander Eduard Kütt (9. november 1900 Tallinn – 6. detsember 1968 New York) oli Eesti ärimees ja poliitik. Aleksander Kütt sündis Jakob ja Miina Küti (neiuna Treier) peres. Tal oli vennad Eduard (kadus I maailmasõjas) ja Hugo, poolvend Aleksander ning poolõed Frida ja Liina. Võttis kooliõpilasena vabatahtlikult osa Vabadussõjast. Kooliharidust sai Jakob Westholmi Gümnaasiumis, mille lõpetas 1919, misjärel õppis Tartu Ülikooli matemaatika-loodusteaduskonnas kaks aastat. 1920–1928 õppis ülikoolis ka kaubandust. Ta oli üliõpilaskorporatsiooni Vironia liige. 1923–1925 oli AS Tallinna Laevaühisuse ametnik. 1925–1927 oli Põllumajandusliku Keskühisuse Estonia sekretär ning 1934–1936 sealsamas ka asjaajaja-direktor. Ta oli 1927–1934 MÜ Muna juhatuse esimees. 1936. aastal sai temast Ühistegeliku Piimaühingute Keskliidu "Võieksport" juhatuse abiesimees. 21. veebruaril 1940 andis president Konstantin Päts talle Eesti Punase Risti IV klassi teenetemärgi. 1940. aasta algul[lisa viide] abiellus sakslannaga, et ümberasujana pääseda Eestist Saksamaale. Vahepeal naasis Eestisse, kuid 1944. aastal emigreerus taas Saksamaale. 1947 asus Inglismaale, sealt edasi Kanadasse ja 1952 Ameerika Ühendriikidesse. 29. aprillist 1951 kuni septembrini 1953 oli ta organisatsiooni Eesti Liit Kanadas (ELK) II esinduskogu juhatuse esimees. 1952 astus Vaba Euroopa Eesti Komiteesse ning hiljem on olnud ka selle organisatsiooni esimees. Samast aastast oli ta ka tegev Euroopa Ikestatud Rahvaste Esinduskogus, Rahvuslikus Välisvõitluse Nõukogus (ELK esindajana I koosseisus 1952–1954 ning abimees, väliskomisjoni esimees ja ex officio liige II koosseisus 1954–1957). Mart Orav ja Enn Nõu, Tõotan ustavaks jääda...: Eesti Vabariigi Valitsus 1940-1992 (Tartu: Greif, 2004), lk 1565–1566. Eesti riiklike teenetemärkide kavaleride andmebaas presidendi kantselei kodulehel (president.ee).
Jaime Mata

Jaime Mata Arnaiz (sündinud 24. oktoobril 1988 Madridis) on Hispaania jalgpallur, kes mängib ründajana Hispaania kõrgliigaklubis Las Palmas. Ta alustas klubikarjääri Hispaania madalamates liigades. Hispaania esiliigas debüteeris ta hooajal 2014/2015 Girona meeskonnas. 2016. aasta augustis sõlmis ta kaheaastase lepingu Hispaania esiliiga klubiga Valladolidi Real. Hooajal 2017–18 lõi ta esiliigas 33 väravat, millega oli liiga suurim väravakütt. Ta aitas Valladolidi Realil sel hooajal jõuda Hispaania esiliigasse. Aastatel 2018–2024 mängis ta Hispaania kõrgliigaklubis Getafe. 1. oktoobril 2018 lõi ta mängus Celta de Vigo vastu oma esimese värava Hispaania kõrgliigas. Debüüthooajal lõi ta Hispaania kõrgliigas kokku 14 väravat. Seejärel lõi ta Getafe meeskonnas Hispaania kõrgliigas üle kümne värava vaid hooajal 2019/20 (11 väravat). Kuue hooajaga jäi Mata arvele Hispaania kõrgliigas 37 väravat. 2024. aasta juunis sõlmis Mata üheaastase lepingu Las Palmasega. Debüüdi Hispaania jalgpallikoondises tegi Mata 23. märtsil 2019 EM-i valikmängus Norra vastu. "Jaime Mata, new player for UD Las Palmas". UD Las Palmas. 27. juuni 2024. Vaadatud 2. juulil 2024.